เปิดหวูดเร่งรถไฟเร็วสูง
นายอาคม เติมพิทยาไพสิฐ รมว.คมนาคม เปิดเผยถึงความคืบหน้าการก่อสร้างโครงการรถไฟความเร็วสูงไทย-จีน ช่วงกรุงเทพฯ-นครราชสีมาระยะทาง 252.35 กิโลเมตร (กม.) วงเงินรวม 179,000 ล้านบาทว่า ไตรมาส 3 ปีนี้ จะเปิดประมูลเพื่อก่อสร้างโครงการเพิ่มเติมช่วงสีคิ้ว-กุดจิก ระยะทาง 11 กม. หลังจากก่อนหน้านี้ได้เริ่มต้นก่อสร้างในช่วงกลางดง-ปางอโศกแล้ว ซึ่งโครงการรถไฟความเร็วสูงเส้นทางนี้ เป็นจุดยุทธศาสตร์สำคัญที่จะเชื่อมการคมนาคม และการขนส่งไปยังลาวและจีน ซึ่งปัจจุบันพบว่าการก่อสร้างโครงการในส่วนของลาว ช่วงลาว-คุนหมิง คืบหน้าไปมากกกว่า 40% แล้ว ในส่วนของไทยกระทรวงจะเร่งเปิดประมูลทั้งหมดภายในปีนี้ เพื่อเริ่มก่อสร้างปลายปีนี้และต้นปีหน้า,ผู้สื่อข่าวรายงานจากการรถไฟแห่งประเทศไทย (รฟท.) ว่า โครงการรถไฟความเร็วสูงไทย-จีน ตอนที่ 2 ช่วงสีคิ้ว-กุดจิก ขณะนี้ฝ่ายจีนส่งแบบมาแล้ว คาดว่าจะเปิดประมูลได้เดือน ส.ค.นี้ และเริ่มก่อสร้างได้ พ.ย.61 โดยประเมินวงเงินก่อสร้างราว 5,000 ล้านบาท และนอกจาก รฟท.จะเร่งพัฒนาโครงการในช่วงดังกล่าวแล้ว ปัจจุบันได้กำหนดแผนที่จะเปิดประมูลงานก่อสร้างตอนที่ 3 ต่อจากตอนที่ 2 ช่วงสีคิ้ว-กุดจิก โดยจะสร้างในส่วนที่เป็นอุโมงค์ทางวิ่งผ่านภูเขาบริเวณลำตะคองก่อน มีระยะทางเริ่มจากสถานีจันทึก-สถานีคลองไผ่ รวม 15-20 กม. วงเงินก่อสร้าง 10,000 ล้านบาท ซึ่งตอนที่ 3 นี้ จีนได้ออกแบบก่อสร้างฉบับสมบูรณ์เสร็จและส่งให้ รฟท.แล้ว.
รมว.คมนาคม เปิดเผยถึงความคืบหน้าการก่อสร้างโครงการรถไฟความเร็วสูงไทย-จีน ช่วงกรุงเทพฯ-นครราชสีมาระยะทาง 252.35 กิโลเมตร (กม.) วงเงินรวม 179,000 ล้านบาทว่า ไตรมาส 3 ปีนี้ จะเปิดประมูล
รถไฟความเร็วสูง,รถไฟความเร็วสูงไทย-จีน,รถไฟกรุงเทพฯ-นครราชสีมา,อาคม เติมพิทยาไพสิฐ,ประมูลก่อสร้าง,ข่าวทั่วไป